Rendszerszintű hiányosságokat találtak a magyar vidékfejlesztési program közbeszerzési eljárásaiban, ezért 6,5 millió eurós bírságot szabott ki az Európai Bizottság Magyarországra, közölte Ara-Kovács Attila a Demokratikus Koalíciós EP-képviselője, aki tagja a Európai Parlament mezőgazdasági szakbizottságának.

Ellenőrizték az uniós támogatások felhasználását. Az Európai Bizottság Mezőgazdasági és Vidékfejlesztési Főigazgatóság 2015. és 2017. évi ellenőrzései és az OLAF vizsgálatai is rendszerszintű hiányosságokat találtak a magyar vidékfejlesztési program közbeszerzési eljárásaiban. Ezért 6,5 millió eurós bírságot szabott ki az Európai Bizottság. Emellett felül kell vizsgáltatni az ide kapcsolódó közbeszerzéseket a magyar hatóságoknak.

Szégyen, hogy az Orbán-rezsim nyilvánvaló, nem is titkolt lopásai miatt az ország ilyen súlyos és válságos helyzetbe került. Nem csupán a több millió eurós büntetésről, hanem az ország jó hírnevéről is szó van - mondta Ara-Kovács.

"Mi, európai magyarok nem akarjuk, hogy a közpénzeket, uniós támogatásokat lenyúló miniszterelnökről és haverjairól legyünk híresek" - fogalmazott a szociáldemokrata politikus, hozzátéve, hogy ezért szeretnék kiharcolni, "hogy az uniós támogatásokat ne Orbán Viktor és érdekköre osszák szét, hanem a települések közvetlen kapják meg ezeket. Így valóban Magyarország fog gyarapodni, nem pedig az oligarchák bankszámlái".

Októberben elején az Európai Bizottság sajtótájékoztatóján és a mezőgazdasági szakbizottságában is nagy indulatokat keltett egy New York Times cikk, melyben azt írják, hogy Magyarországon és Közép-és Kelet Európa nagy részén az EU mezőgazdasági támogatásának a „zöme a jó összeköttetéssel rendelkező hatalmasok zsebébe vándorol”,